Huarasas
Huarasas (isp. Huaraz, keč. Waras) – miestas vakarinėje Peru, Callejón de Huaylas slėnyje, prie Santos upės, Cordillera Blanca papėdėje, 3052 m aukštyje. Ankašo regiono bei Huaraso provincijos sostinė. Keliai į Čimbotę, Kasmą, Limą. Į šiaurę nuo miesto yra Anta oro uostas. Huarasas – turistinis centras. Iš miesto vyksta ekspedicijos į Huaskarano nacionalinį parką, Baltąją Kordiljerą ir Huaihuašo Kordiljeros kalnus.